cyanic-selkie/wikianc huggingface dataset:
Ֆինանսական համակարգի հաշտարարի գրասենյակ
Գրասենյակի հիմնարար արժեքները
6. Գործունեության թափանցիկություն: Հաշտարարի գործունեությունը մշտապես հասանելի է հանրությանը ինչպես համացանցային կայքի միջոցով, այնպես էլ ԶԼՄ-ներով հրապարակվող հաշվետվությունների միջոցով։
7. Գործընկերություն և կոնֆիդենցիալություն: Հաշտարարը մշտապես գործընկերային հարաբերություններ է պահպանում ֆինանսական կազմակերպությունների հետ` ձգտելով ընդլայնել նրանց հետ համագործակցության շրջանակները և պահպանելով կոնֆիդենցիալություն` բացառությամբ, եթե ֆինանսական կազմակերպությունը թույլ է տալիս քաղաքացիների իրավունքների կոպիտ և զանգվածային խախտումներ, կամ եթե կազմակերպության անունը չհրապարակելը կարող է վտանգել ֆինանսական համակարգի կայունությունը։
8. Պրոֆեսիոնալիզմ և թիմային աշխատանք: Գրասենյակն իր աշխատակիցների հանդեպ մշտապես առաջադրում է բարձր պրոֆեսիոնալիզմի և կատարողականության ստանդարտներ, ինչպես նաև հոգ է տանում նրանց մասնագիտական զարգացման համար։ Գրասենյակում կարևորվում է թիմային աշխատանքը` առավել ցանկալի արդյունքների հասնելու համար, և խրախուսվում յուրաքանչյուր աշխատակցի` գրասենյակի գործունեությանը վերաբերող ցանկացած հարցի շուրջ տեսակետ արտահայտելու իրավունքը։
9. Միջազգային համագործակցություն և նորարար լուծումներ: Գրասենյակը մշտապես համագործակցում է արտասահմանում գործող նմանատիպ կառույցների հետ` փորձի փոխանակման և նրանց լավագույն փորձի ներդրման նպատակով։ Գրասենյակը իր ծրագրերը, ծառայությունները, պահանջների ընդունման և քննության ընթացակարգերը ձգտում է մեկտեղել նորարար մեթոդների և մոտեցումների հետ` գրասենյակի գործունեության արդյունավետությունը բարձրացնելու համար։
10. Ֆինանսական համակարգում սպառողների շահերի պաշտպանության ոլորտում տարածաշրջանում առաջատար դիրքի գրավում: Հաշտարարի գրասենյակը շարունակաբար իրականացնում է հետխորհրդային երկրներում ֆինանսական օմբուդսմենի գրասենյակների ստեղծման օժանդակում և փորձի փոխանցում, ինչպես նաև միջազգային հեղինակավոր ֆինանսական օմբուդսմենների մասնակցությամբ անցկացվող կոնֆերանսներին հետխորհրդային երկրների ֆինանսական օմբուդսմենների կամ վերահսկող մարմնի ներկայացուցիչների ներգրավում ։
Գործունեության սկզբունքները
Հաշտարարի գրասենյակի հաջողության, կայուն զարգացման և տարածաշրջանում առաջատար դիրք զբաղեցնելու գրավականն այն հիմնարար սկզբունքներն են, որոնցով առաջնորդվում է հաշտարարի գրասենյակն իր մասնագիտական գործունեությունն իրականացնելիս։ Այդ սկզբունքները մշակելիս հիմք են ընդունվել ՀՀ օրենսդրության պահանջները, Եվրամիության «Վեճերի արտադատական լուծման մասին» դիրեկտիվը, ՏՀԶԿ մոտեցումները և Ֆինանսական օմբուդսմենների միջազգային ցանցի կողմից հաստատված հիմնարար սկզբունքները։ Գրասենյակի գործունեության սկզբունքներն են՝
1. Անկախություն, որը պահանջի քննության ընթացքում անկողմնակալություն պետք է երաշխավորի։ Հաշտարարը իր մասնագիտական գործունեությունն իրականացնելիս պետք է լինի անկախ, նա պետք է զերծ մնա սպառողների, ֆինանսական կազմակերպությունների և պետական ու ոչ պետական մարմինների ազդեցությունից կամ ուղղորդումից։ Հաշտարարը պահանջի քննության ընթացքում պետք է լինի անկողմնակալ՝ խստագույնս պահպանելով կողմերի հավասարության սկզբունքը։
2. Արդարություն և կողմերի իրավունքների հավասարություն։ Պահանջի քննությունը պետք է իրականացվի կողմերի իրավահավասարության հիման վրա։ Ընդ որում, պահանջի քննությունն անհրաժեշտ է իրականացնել` ապահովելով ընթացակարգային արդարությունը, այսինքն՝ երկու կողմերին պետք է տրվի հավասար հնարավորություն իրենց դիրքորոշումը ներկայացնելու և մյուս կողմի ներկայացրած փաստերին ծանոթանալու համար։
4․ Համագործակցություն շահառուների հետ։ Հաշտարարն իր գործունեություն ընթացքում պետք է մշտապես համագործակցի շահառուների՝ սպառողների, ֆինանսական կազմակերպությունների և վերահսկող մարմնի հետ։ Պետք է գործի հետադարձ կապ հաշտարարի և նրանց միջև, իսկ շահառուներից ստացված արձագանքները, գործունեության վերաբերյալ կարծիքները պետք է արտացոլվեն և ինտեգրվեն ինչպես հաշտարարի ծրագրերում, այնպես էլ պահանջի քննության ընթացակարգում։
5․ Կողմերին հաշտեցնելու առաջնահերթություն: Հաշտարարը պահանջի լուծման ընթացքում պետք է ձգտի վեճը լուծել կողմերի հաշտեցմամբ` գործի ավելի արագ ելք ապահովելու, կողմերի համար երկուստեք նախընտրելի լուծում գտնելու և կազմակերպության ու հաճախորդի միջև առկա գործարար հարաբերությունները պահպանելու նպատակով։
6․ Տեղեկատվության գաղտնիություն։ Իր գործունեությունն իրականացնելիս հաշտարարը պետք է մշտապես գործընկերային հարաբերություններ հաստատի ֆինանսական կազմակերպությունների հետ՝ պահպանելով տեղեկատվության գաղտնիություն` բացառությամբ, եթե ֆինանսական կազմակերպությունը թույլ է տալիս քաղաքացիների իրավունքների կոպիտ և զանգվածային խախտումներ, կամ եթե կազմակերպության անունը չհրապարակելը կարող է վտանգել ֆինանսական համակարգի կայունությանը։
7․ Միջազգային համագործակցություն և նորարար լուծումներ: Գրասենյակը պետք է մշտապես համագործակցի արտասահմանում գործող նմանատիպ կառույցների հետ` փորձի փոխանակման և նրանց լավագույն փորձի ներդրման նպատակով։ Գրասենյակի ծրագրերը, ծառայությունները, ինչպես նաև պահանջների ընդունման և քննության ընթացակարգերն անհրաժեշտ է մեկտեղել նորարար մեթոդների և մոտեցումների հետ` գրասենյակի գործունեության արդյունավետությունը բարձրացնելու համար ։
Ռազմավարական նպատակներ
Ֆինանսական համակարգի հաշտարարի գրասենյակի ռազմավարական ծրագրով սահմանված են մի շարք նպատակներ և մշակվել դրանցից յուրաքանչյուրին հասնելու համար կատարվելիք գործողություններ (քաղաքականություն, ծրագրեր, նախագծեր և այլն)։ Այդ նպատակներն են․
1. Հաշտարարի գրասենյակի գործունեության շրջանակի ընդլայնում, hաճախորդների սպասարկման որակի բարելավում և արդյունավետության բարձրացում․
1.1. ՓՄՁ-ների ներգրավման միջոցով հաշտարարի ծառայություններից օգտվողների շրջանակի ընդլայնում․
1.2. Հաշտարարի կողմից պահանջների քննության ժամկետների կրճատում․
1.3. Հաճախորդներին հուզող խնդիրների վերհանման և հնարավորինս արագ արձագանքման շնորհիվ հաճախորդների հետ հարաբերությունների արդյունավետ կառավարում․
2.1. Տեղեկատվական նորագույն տեխնոլոգիաների կիրառման և լուսաբանման արշավների իրականացման միջոցով գրասենյակի վերաբերյալ իրազեկվածության մակարդակի բարձրացում․
2.2.Հաշտարարի կողմից քննված գործերի և կայացրած որոշումների պարբերաբար հրապարակման շնորհիվ հաշտարարի գրասենյակի թափանցիկության և հանրության կողմից վստահության մակարդակի բարձրացում․
2.3.Սպառողների ֆինանսական կրթման և իրազեկվածության բարձրացման ծրագրի շրջանակներում թիրախային խմբերի ընդլայնման արդյունքում քաղաքացիների ֆինանսական գրագիտության և հաշտարարի վերաբերյալ իրազեկվածության բարձրացում․
3. Ֆինանսական կազմակերպությունների հետ գործընկերային հարաբերությունների ամրապնդում և համագործակցության մեխանիզմների կատարելագործում․
3.1. ՏՀՏ (տեղեկատվական և հեռահաղորդակցության տեխնոլոգիաներ) արդյունավետ կիրառում ոլորտում առկա խնդիրների, պահանջի քննությանը վերաբերող ընթացակարգերի փոփոխությունների նախագծերի և մի շարք այլ հարցերի քննարկման, ինչպես նաև գործարար շրջանառության սովորույթների բացահայտման նպատակով․
4. Պետական և ոչ պետական կազմակերպությունների հետ համագործակցության ընդլայնում, միջազգային փորձի ուսումնասիրություն և ոլորտում առկա նորարարական լուծումների ներդրում․
4.1. Սպառողների իրավունքների պաշտպանությանը և ֆինանսական գրագիտության բարձրացմանը միտված ծրագրերի շրջանակներում տեղական և միջազգային կազմակերպությունների (պետական և ոչ պետական) հետ գործընկերային հարաբերությունների ընդլայնում․
4.2. Գրասենյակի ռազմավարության մշակման խմբի կողմից Ֆինանսական օմբուդսմենների միջազգային ցանցի անդամ երկրներում կիրառվող նորարարական լուծումների ուսումնասիրություն, ադապտացում և կիրառում․
5. Գրասենյակի գործառութային ընթացակարգերի բարելավում․
5.1. Ոլորտում առկա նորամուծություններին և առաջանցիկ զարգացմանը համահունչ քայլելու նպատակով արհեստական բանականության կիրառությունների ուսումնասիրություն և նորագույն տեխնոլոգիաների ներդրում․
5.2.Գրասենյակում առկա համակարգչային ծրագրերի զարգացում, թարմացում, անհրաժեշտության դեպքում նոր ծրագրերի ներդրում․
5.3.Գրասենյակի ներքին հսկողության մեխանիզմների կատարելագործում և բարեփոխում․
Կառուցվածք
Ֆինանսական համակարգի հաշտարարի գրասենյակն ունի հիմնադրամի կարգավիճակ, որը շահույթ ստանալու նպատակ չհետապնդող իրավաբանական անձ է, և դրա հիմնադրման հիմնական նպատակը ֆինանսական համակարգի հաշտարարի գործունեությանն օժանդակելը և ֆինանսական բնագավառի վերաբերյալ սպառողներին իրազեկելն է։
Գրասենյակի կառավարման մարմիններն են՝
Ֆինանսական համակարգի հաշտարարի գրասենյակի բարձրագույն կառավարման մարմինը Հիմնադրամի հոգաբարձուների խորհուրդն է (այսուհետև՝ Խորհուրդ), որը կազմված է յոթ անդամից՝ Խորհրդի նախագահ և մյուս անդամներ։
Խորհրդի նախագահը՝ Խորհրդի նախագահի բացակայության դեպքում նրա պարտականությունները Խորհրդի որոշմամբ կատարում է Խորհրդի անդամներից մեկը։
Խորհրդի անդամ չի կարող լինել այն անձը, որը՝ Խորհրդի անդամը չի կարող լինել որևէ կուսակցության ղեկավար մարմնի անդամ։ Խորհրդի անդամներն աշխատում են հասարակական հիմունքներով, նրանք իրավունք ունեն հատուցում ստանալու այն ծախսերի դիմաց, որոնք կապված են Խորհրդի անդամի պարտականությունների կատարման հետ ։
Գրասենյակն ունի վերստուգիչ հանձնաժողով կամ վերստուգիչ, որին նշանակում է Խորհուրդը։ Վերստուգիչ հանձնաժողովը (վերստուգիչը) հաշվետու է Խորհրդին։
Խորհուրդն իրականացնում է հետևյալ լիազորությունները. Խորհրդի նիստերին խորհրդակցական ձայնի իրավունքով մասնակցում է Ֆինանսական համակարգի հաշտարարը։ Խորհուրդն իր գործունեությունն իրականացնում է նիստերի միջոցով։
Հիմնադրամի վերստուգիչ հանձնաժողովը
Հիմնադրամի վերստուգիչ հանձնաժողովը (կամ վերստուգիչը) նշանակվում է Խորհրդի կողմից՝ 3 տարի ժամկետով։ Հիմնադրամի վերստուգիչ հանձնաժողովի քանակական կազմը սահմանվում է Խորհրդի որոշմամբ։
Այն իր լիազորությունների շրջանակներում՝ Վերստուգիչ հանձնաժողովը (կամ վերստուգիչը) ստուգում է հիմնադրամի ֆինանսատնտեսական գործունեությունը սեփական նախաձեռնությամբ ցանկացած ժամանակ կամ Խորհրդի որոշմամբ։ Վերստուգիչ հանձնաժողովի (վերստուգիչի) պահանջով նրան պետք է ներկայացվեն հիմնադրամի ֆինանսատնտեսական գործունեությանը վերաբերող բոլոր անհրաժեշտ փաստաթղթերը, նյութերը և բացատրությունները։ Վերստուգիչ հանձնաժողովի անդամները կամ վերստուգիչը չեն կարող հիմնադրամում զբաղեցնել այլ պաշտոն, կամ լինել հիմնադրամի կառավարման մարմինների հետ փոխկապակցված անձինք։ Վերստուգիչ հանձնաժողովը կամ վերստուգիչը հաշվետու է Խորհրդին ։
Ֆինանսական համակարգի հաշտարար
Ֆինանսական համակարգի հաշտարարը հանդիսանում է հիմնադրամի կառավարիչը։ Համաձայն «Ֆինանսական համակարգի հաշտարարի մասին» ՀՀ օրենքի` Ֆինանսական համակարգի հաշտարարը պետք է ունենա բարձրագույն կրթություն, բարձր հեղինակություն և առնվազն հինգ տարվա աշխատանքային փորձ։ Ֆինանսական համակարգի հաշտարար չի կարող լինել այն անձը, ով վերջին երեք տարիների ընթացքում աշխատել է որևէ ֆինանսական կազմակերպությունում։ Ֆինանսական համակարգի հաշտարարը չի կարող զբաղվել ձեռնարկատիրական գործունեությամբ, լինել որևէ կուսակցության ղեկավար մարմնի անդամ, զբաղեցնել պաշտոն պետական կամ տեղական ինքնակառավարման մարմիններում, առևտրային կազմակերպություններում, կատարել այլ վճարովի աշխատանք, բացի գիտական, մանկավարժական և ստեղծագործական աշխատանքից և պետք է զերծ մնա իր անկախությունը և անաչառությունը կասկածի տակ դնող գործողություններից։
Ֆինանսական համակարգի հաշտարար չի կարող լինել այն անձը, որը դատարանի վճռով ճանաչվել է անգործունակ կամ սահմանափակ գործունակ, դատապարտվել է հանցագործության համար, և դատվածությունը սահմանված կարգով հանված կամ մարված չէ, ինչպես նաև դատավճռով զրկվել է իրավաբանական կամ ֆինանսական ոլորտներում պաշտոն զբաղեցնելու կամ գործունեությամբ զբաղվելու իրավունքից։
Ֆինանսական համակարգի հաշտարարը նշանակվում է գրասենյակի հոգաբարձուների Խորհրդի կողմից` առնվազն հինգ անդամների ձայներով, չորս տարի ժամկետով, և կարող է նույն պաշտոնում վերանշանակվել։ Ֆինանսական համակարգի հաշտարարների թիվը որոշում է Խորհուրդը։ Երկու և ավելի Ֆինանսական համակարգի հաշտարարների առկայության դեպքում գրասենյակի կառավարչի լիազորություններն իրականացնում է Ֆինանսական համակարգի գլխավոր հաշտարարը, որը նշանակվում է Խորհրդի որոշմամբ՝ Ֆինանսական համակարգի հաշտարարների թվից։ Իր մասնագիտական գործունեությունն իրականացնելիս Ֆինանսական համակարգի հաշտարարը անկախ է և հաշվետու չէ որևէ մեկին։ Ֆինանսական համակարգի գլխավոր հաշտարարի բացակայության դեպքում նրա լիազորություններն իրականացնում է Ֆինանսական համակարգի հաշտարարներից մեկը՝ Ֆինանսական համակարգի գլխավոր հաշտարարի որոշմամբ։
Ֆինանսական համակարգի հաշտարարը՝ Ֆինանսական համակարգի հաշտարարի վարձատրությունը չպետք է պակաս լինի բանկային համակարգում վարձատրության միջին չափի եռապատիկից, որը կազմված է ամրագրված գումարից և լրավճարներից՝ յուրաքանչյուր քննված պահանջի համար։ Լրավճարների չափերը և հաշվարկման կարգը սահմանում է Խորհուրդը :
Պահանջները և դրանց քննության կարգը
Ֆինանսական համակարգի հաշտարարը իրավասու է քննելու այն պահանջները, որոնք ներկայացվում են հաճախորդի կողմից կազմակերպության դեմ, կապված են կազմակերպության կողմից մատուցվող ծառայությունների հետ և պարունակում են տասը միլիոն Հայաստանի Հանրապետության դրամը կամ դրան համարժեք արտարժույթով գումարը չգերազանցող գույքային պահանջ, իսկ վարկային բյուրոյի դեմ ներկայացված, ինչպես նաև վարկային տեղեկատվության վերաբերյալ կամ դրա հետ կապված պահանջների դեպքում՝ նաև ոչ գույքային բնույթի պահանջ։
Հաճախորդն իրավունք ունի դիմելու Ֆինանսական համակարգի հաշտարարին՝ անկախ այն հանգամանքից, թե նման իրավունք հաճախորդի և կազմակերպության միջև կնքված պայմանագրով նախատեսված է, թե ոչ։ Ֆինանսական համակարգի հաշտարարի կողմից պահանջն ընդունելու, քննելու և որոշում կայացնելու կապակցությամբ հաճախորդից որևէ վճար չի գանձվում։
Մինչև պահանջը Ֆինանսական համակարգի հաշտարարին ներկայացնելը հաճախորդը պետք է կազմակերպությանը ներկայացնի բողոք-պահանջ։ Կազմակերպությունը պարտավոր է բողոք-պահանջը ստանալու պահից տասն աշխատանքային օրվա ընթացքում հաճախորդին գրավոր տրամադրել վերջնական պատասխան, որը պետք է արտահայտի կազմակերպության հստակ դիրքորոշումը սպառողի պահանջը մերժելու, բավարարելու կամ մասնակի բավարարելու վերաբերյալ։ Վարկային բյուրոյին ներկայացված բողոք-պահանջը վարկային բյուրոն քննում և հաճախորդին գրավոր վերջնական պատասխան է տրամադրում վարկային բյուրոյի բողոք-պահանջը ստանալու պահից տասնհինգ աշխատանքային օրվա ընթացքում։
Կազմակերպության վերջնական պատասխանը ստանալու պահից կամ սահմանված ժամկետում այն չստանալու դեպքում հաճախորդն իրավունք է ձեռք բերում պահանջ ներկայացնելու Ֆինանսական համակարգի հաշտարարին։
Կազմակերպությունը պարտավոր է քննարկել հաճախորդի բողոք-պահանջը, եթե այն ներկայացվել է մեկ տարվա ընթացքում` սկսած այն պահից, երբ հաճախորդն իմացել է կամ կարող էր իմանալ իր իրավունքի խախտման մասին։ Հաճախորդը համարվում է կազմակերպությանը բողոք-պահանջ ներկայացրած նաև այն դեպքում, երբ հաճախորդի համաձայնությամբ հաճախորդի բողոք-պահանջը ներկայացրել է գրասենյակը։ Կազմակերպությանը գրասենյակի միջոցով հաճախորդի բողոք-պահանջների ներկայացման կարգը սահմանում է Խորհուրդը։ Այդ կարգը հրապարակվում է գրասենյակի պաշտոնական համացանցային կայքում։
Կազմակերպությունը պարտավոր է ունենալ հաճախորդների բողոք-պահանջների քննության գործընթացը կարգավորող ներքին իրավական ակտեր, որոնք հասանելի է դարձնում հանրությանը, այդ թվում՝ համացանցային կայքում հրապարակելու միջոցով, եթե կազմակերպությունն ունի համացանցտային կայք։ Կազմակերպության և քաղաքացիների միջև կնքվող գործարքները նշում են պարունակում գործարքից բխող պահանջները Ֆինանսական համակարգի հաշտարարին ներկայացնելու հնարավորության մասին։ Այն դեպքում, երբ կազմակերպությունը Ֆինանսական համակարգի հաշտարարի որոշումները վիճարկելու իրավունքից հրաժարվելու վերաբերյալ համաձայնագիր չի կնքել, կազմակերպության և քաղաքացիների միջև կնքվող գործարքները պետք է նշում պարունակեն այդ մասին։
Ֆինանսական համակարգի հաշտարարը քննում է պահանջը, եթե հաճախորդը պահանջ է ներկայացրել վեց ամսվա ընթացքում` սկսած այն օրվանից, երբ հաճախորդը ստացել է կազմակերպության վերջնական պատասխանը կամ սահմանված ժամկետում վերջնական պատասխան չի ստացել։ Ֆինանսական համակարգի հաշտարարը կարող է քննել նաև այն պահանջները, որոնք անհաղթահարելի ուժի գործողության հետևանքով բերվել են սահմանված ժամկետների խախտմամբ։
Պահանջի բովանդակությունը
Ֆինանսական համակարգի հաշտարարին ներկայացվող պահանջը կազմվում է գրավոր և ներառում է՝ Ֆինանսական համակարգի հաշտարարը մերժում է պահանջի քննությունը, եթե` Այն դեպքում, երբ պահանջը ենթակա չէ քննության, Ֆինանսական համակարգի հաշտարարը յոթ աշխատանքային օրվա ընթացքում մերժում է պահանջի քննումը և այդ մասին գրավոր տեղեկացնում է հաճախորդին՝ նշելով մերժման հիմքերը։
Պահանջի քննությունը
Ֆինանսական համակարգի հաշտարարը պահանջի պատճենն ուղարկում է այն կազմակերպությանը, որի դեմ բերվել է պահանջը, որից հետո տասնչորս աշխատանքային օրվա ընթացքում, կազմակերպությունը պարտավոր է Ֆինանսական համակարգի հաշտարարին ներկայացնել պահանջի վերաբերյալ գրավոր բացատրություններ, պարզաբանումներ և (կամ) առարկություններ, ինչպես նաև Ֆինանսական համակարգի հաշտարարի կողմից պահանջվող այլ փաստաթղթեր և տեղեկություններ։ Կազմակերպության պատճառաբանված դիմումի հիման վրա տասնչորսօրյա ժամկետը Ֆինանսական համակարգի հաշտարարի կողմից կարող է երկարաձգվել ևս յոթ աշխատանքային օրով։
Կազմակերպությունը պարտավոր է համագործակցել Ֆինանսական համակարգի հաշտարարի հետ` վերջինիս պահանջով օրենքով սահմանված ժամկետում, իսկ նման ժամկետ սահմանված չլինելու դեպքում՝ ողջամիտ ժամկետում ներկայացնել փաստաթղթեր, տալ բացատրություններ ու պարզաբանումներ, Ֆինանսական համակարգի հաշտարարին տրամադրել պահանջի հետ առնչվող այն նյութերը, որոնք գտնվում են իր մոտ, եթե անգամ դրանք պարունակում են բանկային, ապահովագրական կամ առևտրային գաղտնիք։ Ֆինանսական համակարգի հաշտարարը կարող է որոշում կայացնել իր հետ բավականաչափ չհամագործակցող կազմակերպությանը նախազգուշացնելու մասին։ Այն դեպքում, երբ սահմանված կարգով նախազգուշացում ստացած կազմակերպությունը շարունակում է չհամագործակցել կամ բավականաչափ չհամագործակցել Ֆինանսական համակարգի հաշտարարի հետ, վերջինս կարող է որոշում կայացնել կազմակերպությանը չհամագործակցող ճանաչելու մասին։
Պահանջի քննության արդյունքներով Ֆինանսական համակարգի հաշտարարը որոշում է կայացնում պահանջը բավարարելու, մասնակի բավարարելու կամ այն մերժելու մասին և ոչ ուշ, քան հաջորդ օրը ծանուցում որոշման մասին՝ համապատասխան ծանուցման եղանակով ներկայացնելով որոշումը։ Ֆինանսական համակարգի հաշտարարի որոշումը պետք է լինի պատճառաբանված՝ հաշվի առնելով ոչ միայն Հայաստանի Հանրապետության օրենսդրության պահանջները, այլև գործարար վարքագծի և էթիկայի կանոնները, գործարար շրջանառության սովորույթները :
Գրասենյակի ֆինանսավորում և կազմակերպությունների մասնակցության վճարներ
Ֆինանսական համակարգի հաշտարարի գրասենյակի ֆինանսավորումն իրականացնում են կազմակերպությունները՝ գրասենյակի օգտին կատարվող մասնակցության վճարների միջոցով, որոնք մուտքագրվում են հատուկ այդ նպատակով Կենտրոնական բանկում վարվող հատուկ հաշվին։ Մասնակցության վճարները կազմակերպությունները կատարում են յուրաքանչյուր եռամսյակ` հավասար չափաբաժիններով, մինչև ընթացիկ եռամսյակի առաջին ամսվա 20-ը։ Կատարված մասնակցության վճարները կազմակերպությունների համար համարվում են ծախս և ենթակա չեն վերադարձման։
Կազմակերպությունների` գրասենյակին կատարած մասնակցության վճարների հանրագումարը հաստատված բյուջեն գերազանցելու դեպքում Խորհուրդը կարող է որոշում կայացնել և կազմակերպություններին վերադարձնել ավել վճարված գումարները, կամ գրասենյակի զարգացման, ինչպես նաև հաճախորդներին կրթելու նպատակով ծախսել դրանք կամ ուղղել պահուստային հիմնադրամի համալրմանը։
Եթե կազմակերպությունների կողմից կատարվող մասնակցության վճարները չեն բավականացնում գրասենյակի հաստատված բյուջեն կատարելու համար, ապա կազմակերպությունները Խորհրդի որոշմամբ կատարում են լրացուցիչ մասնակցության վճարներ, որի կատարման նկատմամբ հսկողությունն իրականացնում է Կենտրոնական բանկը։ Մասնակցության վճարների հաշվարկման ճշտությունը ստուգում է գրասենյակի վերստուգիչ հանձնաժողովը կամ վերստուգիչը։
Կազմակերպությունների կողմից կատարվող մասնակցության վճարների տարեկան չափերն են` Նոր լիցենզիա ստացած կազմակերպությունները (բացառությամբ վերալիցենզավորվածների) պարտավոր են լիցենզիան ստանալուց հետո` երկշաբաթյա ժամկետում, գրասենյակին վճարել միանվագ մասնակցության վճար՝ համապատասխան լիցենզիա տալու համար օրենքով սահմանված պետական տուրքի կեսի չափով։
Այն դեպքում, երբ կազմակերպությունը միաժամանակ զբաղվում է վերոնշյալ գործունեության երկու և ավելի տեսակներով, ապա կազմակերպությունը պարտավոր է դրանցից յուրաքանչյուրի համար հաշվարկել մասնակցության վճարի չափը և կատարել հաշվարկված մասնակցության վճարներից առավելագույնը։
Սահմանված մասնակցության վճարները լրիվ կամ մասնակի չկատարելու դեպքում պակաս մասնակցության վճարված գումարի վրա հաշվեգրվում են տոկոսներ՝ մասնակցության վճարը կատարելու համար սահմանված ժամկետի վերջին օրվա դրությամբ գործող բանկային տոկոսի հաշվարկային դրույքի եռապատիկի չափով։ «Ֆինանսական համակարգի հաշտարարի մասին» ՀՀ օրենքի պահանջները խախտելու համար Կենտրոնական բանկը կազմակերպության նկատմամբ կարող է նշանակել տուգանք` մինչև հարյուր հազար դրամի չափով :
Արտաքին հղումներ
Կատեգորիա:Հիմնադրամներ ըստ երկրի Կատեգորիա:Ֆինանսական իրավունք Կատեգորիա:Ֆինանսական ծառայություններ
Կրիբոշլիկով (Կաշարսկի շրջան)
Կրիբոշլիկով (Кривошлыков), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեմակեևսկի գյուղական համայնքի կազմի մեջ։
Կատեգորիա:Ռոստովի մարզի Կաշարսկի շրջանի բնակավայրեր Կատեգորիա:Ռուսաստանի խուտորներ
Կարիյա
Կարիյա (刈谷市), քաղաք Ճապոնիայի Այչի պրեֆեկտուրայում։
2015 թվականի մայիս ամսի տվյալների համաձայն՝ քաղաքի բնակչությունը կազմում է 149 030 մարդ, իսկ բնակչության խտությունը՝ 2 960 մարդ/կմ2։ Քաղաքը զբաղեցնում է 50,45 կմ2։
Աշխարհագրություն
Կարիյան գտնվում է Այչի պրեֆեկտուրայի կենտրոնում։
Այնակ
Այնակ, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում էր Մուշ քաղաքից հյուսիս՝ Արածանիի աջակողմյան վտակներից մեկի ափին։
Բնակչության մասին տվյալներ չեն պահպանվել ։
Ծանոթագրություններ
Կատեգորիա:Արևմտյան Հայաստանի գյուղեր
Ռոմա ՖԱ (պրիմավերա)
«Ռոմա Պրիմավերա» (Roma Primavera), Ռոմա ֆուտբոլային ակումբի երիտասարդ ֆուտբոլիստներից կազմված ակումբ, որը հանդես է գալիս Իտալիայի Պրիմավերա Ազգային Առաջնության C խմբում, ինչպես նաև Իտալիայի պրիմավերաների գավաթի և ավագ թիմի շնորհիվ նաև ՈՒԵՖԱ-ի երիտասարդական լիգայի խաղարկությանը։ Ռոմա պրիմավերայի շրջանավարտներից են՝ Բրունո Կոնտին, Ագոստինո Դի Բարտոլոմեյը, Ջուզեպպե Ջանինին և ներկայումս առաջին թիմում հանդես եկող Դանիելե Դե Ռոսսին, Ալեսանդրո Ֆլորենցին և թիմի ավագ Ֆրանչեսկո Տոտտին։ 2007 թվականից թիմի գլխավոր մարզիչն է Դանիելե Դե Ռոսսիի հայրը՝ Ալբերտո Դե Ռոսսին։
Նվաճումներ
Պրիմավերա Ազգային Առաջնություն՝
Պրիմավերա Իտալիայի գավաթ՝
Պրիմավերա Իտալիայի սուպերգավաթ՝
Վիարեջջո առաջնություն՝
Տես նաև
Միլան ՖԱ (պրիմավերա)
Դինա Ավերինա
Դինա Ալեքսեևնա Ավերինա (Дина Алексеевна Аверина, ), ռուս գեղարվեստական մարմնամարզիկ, Ռուսաստանի հավաքականի անդամ, Սպորտի վաստակավոր վարպետ, աշխարհի ութակի չեմպիոն (2017, 2018), այդ թվում երկու անգամ աշխարհի բացարձակ չեմպիոն (2017, 2018), Եվրոպայի եռակի չեմպիոն (2017), Ռուսաստանի բացարձակ չեմպիոն (2017, 2018) ։
Նրա զույգ քույրը՝ Արինա Ավերինան ևս գեղարվեստական մարմնամարզիկ է, աշխարհի եռակի չեմպիոն (2017, 2018) և Եվրոպայի քառակի չեմպիոն (2017, 2018), ինչպես նաև ունի ավագ քույր՝ Պոլինա Ավերինան։
Մանկություն
Ծնվել է 1998 թվականի օգոստոսի 13-ին Զավոլժյեում։ 4 տարեկանից սկսել է զբաղվել մարմնամարզությամբ։ Մինչև 12 տարեկանը քրոջ հետ սովորել է սովորական դպրոցում, սակայն անհատական ծրագրով։
Ավերինա քույրերի առաջին մարզիչը եղել է Լարիսա Վիկտորովնա Բելովան։ Ավագ քույրը՝ Պոլինան էլ է զբաղվել մարմնամարզությամբ, սակայն թողել է մարզական պարապմունքները սովորելու պատճառով։
2011 թվականի սեպտեմբերից սկսեկ է մարզվել «Նովոգորսկ» ուսումնամարզական կենտրոնում, իսկ «Պատանի մարմնամարզիկ» մրցույթից և Խորվաթիայում հավաքներից հետո Ավերինա քույրերն ընկան Օլիմպիական նախապատրասությունների կենտրոն՝ Վերա Շատալինա գլխավորությամբ։
Գործունեության սկիզբ
2014 թվականին քույրերը մասնակցել են Մոսկվայի առաջնությանը, որտեղ Դինան նվաճել է ոսկե մեդալ, իսկ Արինան եղել է երկրորդը։ Դրանից հետո աղջիկները մեկնել են Գրան Պրի Հոլոն։ Մրցություններում քույրերը փոխվեցին տեղերով. Արինան դարձել է հաղթողը՝ առաջ անցնելով Դինայից 0.009 միավորով։ World Cup 2014 Lissabon-ի ժամանակ Դինան առաջին անգամ տեղ է գտել Աշխարհի գավաթի փուլի եռյակում. բազմամրցությունում և ժապավենով վարժություններում նա երրորդն էր և նվաճել է արծաթ լախտով մրցույթում ։
2014 թվականի Ռուսաստանի առաջնությանը Պենզայում Դինա ստացել է երկու ոսկե մեդալ ժապավենով վարժությունների ու բազմամրցության (կիսել է քրոջ հետ) համար և արծաթ՝ օղակով ելույթների համար։
Սպարտակիադայի փուլում Ռամենսկոե քաղաքում եղել է երկրորդը։ «Luxembourg Trophy 2014»-ում առաջին տեղն է եղել բազմամրցության մեջ, ոսկի է վաստակել ժապավենով և օղակով վարժությունների համար։
Դրանից հետո Դինան և Արինան ներառվել են գեղարվեստական մարմնամարզության Ռուսաստանի հավաքականում՝ ներկայացնելով Պրիվոլժսկի ֆեդերալ շրջանը և Մոսկվան։
Հասուն շրջան
2016 թվականի Ռուսաստանի առաջնությանը եղել է երրորդը ։ Բեռլինի Աշխարհի գավաթի փուլը նրան բերել է երեք ոսկե մեդալ՝ բազմամրցություն, գնդակով և ժապավենով վարժություններ ։ Լիտվայի մրցաշարում եղել է առաջատարը։ Էյլաթի Գրան Պրիի եզրափակիչ փուլում նվաճել է երկու արծաթե մեդալ՝ բազմամրցություն, գնդակով վարժություններ։ Էսպոոյում տեղի ունեցած Աշխարհի գավաթում գնդակով վարժություններում եղել է երկրորդը ։ Դինայի հավաքականը աշխարհի ակումբային առաջնությանը դարձել է երրորդը, իսկ հենց աղջիկը առաջին փուլում առաջին տեղն է նվաճել ժապավենով վարժություններում, իսկ գնդակով վարժություններում՝ երկրորդը։ Մոսկվայի Գրան Պրիում քրոջ հետ մրցանակ է ստացել արտիստիզմի համար Ալինա Կաբաևայի կողմից։
Գործունեության մեջ աշխարհի առաջին առաջնությունում նա դարձել է բացարձակ հաղթող, ինչպես նաև եղել է առաջինը օղակով և լախտերով վարժություններում, իսկ գնդակով և ժապավենով մրցույթներում՝ երկրորդը ։
2018 թվականին Սոֆիայում կայացած աշխարհի առաջնությունն ավարտվել է ռուս մարզիկների հաղթարշավով։ Դինան ոսկե մեդալ է վաստակել անհատական բազմամրցությունում՝ հաստատելով աշխարհի չեմպիոնի իր կարգավիճակը՝ հաղթելով օղակով, գնդակով, լախտերով մրցույթները։ Ռուսաստանի հավաքականի կազմում նվաճել է ոսկե մեդալ նաև խմբային բազմամրցությունում։
Իր օղակի ծրագրով մասնակցել է «Ալեքսեյ Նեմով և սպորտի լեգենդներ» շոուին, իսկ քրոջ հետ՝ «Ալինա 2016»-ին ցուցադրական համարով։ «Առանց ապահովագրության» շոուում քրոջ հետ կատարել է «Երկվորյակներ» համարը։
2019 թվականին Մոսկվայում ընթացող Գրան Պրիի մրցաշարում դարձել է գեղարվեստական մարմնամարզության բազմամրցության հաղթող ։
Արտաքին հղումներ
Կատեգորիա:Ռուս մարզիկներ Կատեգորիա:Ռուսաստանի սպորտի վաստակավոր վարպետներ Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:Աշխարհի չեմպիոններ Կատեգորիա:Եվրոպայի չեմպիոններ
Միխայիլ Կոնարովսկի
Միխայիլ Կոնարովսկի (Михаи́л Алексе́евич Конаро́вский, ), ռուս դիվանագետ, արևելագետ, արտակարգ և լիազոր դեսպան։
Կենսագրություն
1967 թվականի ավարտել է Լոմոնոսովի անվան Մոսկվայի պետական համալսարանի արևելյան լեզուների ինստիտուտը և 1983 թվականին ԽՍՀՄ արտաքին գործերի նախարարության դիվանագիտական ակադեմիան։
1970 թվականից աշխատել է ԽՍՀՄ-ի, իսկ հետո՝ Ռուսաստանի Դաշնության արտաքին գործերի նախարարության կենտրոնական համակարգի և արտերկրում դիվանագիտկանա ներկայացուցչությունների տարբեր պաշտոններում։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս արևելագետներ Կատեգորիա:Պատվո շքանշանի ասպետներ (Ռուսաստան) Կատեգորիա:Պատմական գիտությունների թեկնածուներ
Բաբիչևկա (գյուղ, Շումյաչինսկի շրջան)
Բաբիչևկա (Бабичевка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Էստոնիան Նոր ալիք երգի մրցույթում
Էստոնիան Նոր Ալիք երգի մրցույթին մասնակցում է 2002 թվականից։ Առաջին անգամ Էստոնիան այս մրցույթում ներկայացրել է Հենդիգ Հանսոնը։
Արտաքին հղումներ
Կատեգորիա:Էստոնական երաժշտություն
Գուտենբերգյան դղյակ
Գուտենբերգյան դղյակ (Burg Gutenberg), կանգուն դղյակ Լիխտենշտայնի Բալզերս քաղաքում։ Գուտենբերգը կայսրության 5 դղյակներից մեկն է և երկուսից մեկն է, որ կանգուն է մնացել մինչև մեր օրերը։ Ի տարբերություն Վադուցի դղյակի, Գուտենբերգյան դղյակը չի ծառայում որպես Լիխտենշտեյնի կայսերական ընտանիքի նստավայր, այլ հասանելի է հասարակության լայն շրջանակների համար որպես թանգարան։ Դղյակը գտնվում է Բալզերսի կենտրոնին մոտ գտնվող 70 մետր բարձրությամբ ժայռի վրա, դեպի դղյակ տանում է Բուրգվեգ կոչվող փողոցը ։
Նախապատմություն
Դղյակի տարածքը բնակեցված է եղել դեռ հին ժամանակներից, այն համարվում է նեոլիթյան շրջանի հնավայր։ Հնագիտական պեղումների արդյունքում հայտնաբերվել են բազմաթիվ գտածոներ, այդ թվում Մարս ֆոն Գուտենբերգի 12 սանտիմետրանոց արձանիկը, որն այժմ ցուցադրված է Լիխտենշտայնի ազգային թանգարանում ։
Պատմություն
Սկզբնապես Գուտենբերգյան դղյակը գործել է որպես միջնադարյան եկեղեցի և գերեզմանատուն։ 12-րդ դարում գերեզմանատունը արդեն վերացած էր, իսկ եկեղեցու հիմնական կառույցին ավելացվում են նոր հատվածներ, դրվում են դղյակի հիմքերը։ 12-րդ դարում կառուցվեց նաև հիմնական աշտարակը, դղյակի պատերը բարձրացվեցին։ 13-րդ դարի սկզբին դղյակը պատկանում էր շվեյցարական իշխանական ընտանիք Ֆրաունբուրգներին, 1314 թվականին Հենրիխ ֆոն Ֆրաունբուրգի մահից հետո դղյակը դարձավ Հաբսբուրգների սեփականությունը ։
15-րդ դարում դղյակը ենթարկվում է վերականգնողական նոր աշխատանքների, որոնք հովանավորում էր Հռոմեական կայսրության կայսր Մաքսիմիլիան 1-ինը։ 17-18-րդ դարերի ընթացքում Գուտենբերգյան դղյակը վնասվում է մի շարք հրդեհների պատճառով։ Այն շարունակում էր ծառայել որպես նստավայր ընդհուպ մինչև 1750 թվականը։ 1795 թվականին Բալզերսի մեծ հրդեհից հետո դղյակի ավերված հատվածներն օգտագործվում էին որպես շինանյութ քաղաքի վերականգնման համար։ Դղյակը գնվեց և մասնակիորեն վերակառուցվեց քաղաքի իշխանությունների կողմից 1824 թվականին, իսկ 1854 թվականին այն գնեց Լիխտենշտայնի արքայադուստր Ֆրանցիսկան։ Դղյակում ահռելի վերականգնումներ կատարվել են 1905-1912 թվականներին ճարտարապետ Էգոն Ռեյնբերգերի գլխավորությամբ։ 1936 թվականին նրա մահից հետո Գուտենբերգյան դղյակը վարձում են տեղի իշխանությունները տարբեր իվենթների և հյուրընկալությունների համար, մինչև 1951-ին այն կրկին վաճառում են։ Այնուամենայնիվ վերջին մասնավոր սեփականատերը, ով գնեց դղյակը, իր ժառանգների համար ձեռք է բերում դղյակում բնակվելու թույլտվություն մինչև 2001 թվականը։ Այսօր դղյակի բակը բաց է այցելուների համար, 2010 թվականին բարեկարգման աշխատանքներից հետո զանգակատան ու վարդերի պարտեզի մուտքը անվճար է կիրակի օրերին ժամը 10:00 մինչև 19:00-ը, տուրիստական սեզոնին (մայիսի 1-ից հոկտեմբերի 30-ը) որոշ սրահներ նաև վարձվում են նաև հարսանիքների և մշակութային իրադարձությունների համար  ։
(2368) Բելտրովատա
(2368) Բելտրովատա (Beltrovata), աստերոիդ ամուրի ընտանիքում։ Հայտնաբերվել է 1977 թվականի սեպտեմբերի 4-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,104191 ա. մ., առավելագույնը մոտենում է 1,2333 ա. մ. հեռավորության վրա և հեռանում 2,9751 ա. մ., իսկ Երկրի ուղեծրին Բելտրովատա աստերոիդը նվազագույնը մոտենում է 0,2312 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1114,88 երկրային օրվա ընթացքում, իր ուղեծրով շարժվելով միջինում 0,322906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,24° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1977 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Լուիզա Հեսսեն Կասելացի
Լուիզա Հեսսեն Կասելացի կամ Լուիզա Վիլհելմինա Ֆրեդերիկա Ավգուստա Յուլիա Հեսսեն Կասսել Ռումպենհեյմցի (Luise Wilhelmine Friederike Caroline Auguste Julie von Hessen-Kassel zu Rumpenheim, Louise Wilhelmine Frederikke Caroline Auguste Julie, ), Հեսսենի արքայադուստր, Քրիստիան IX-ի հետ ամուսնանալուց հետո՝ Դանիայի թագուհի (1863 թվականի նոյեմբերի 15), Ռուսաստանի կայսր Նիկոլայ II-ի և Բրիտանիայի թագավոր Գեորգ V-ի մայրը, նաև եվրոպական այլ միապետերի մայրը։
Կենսագրություն
Լուիզան ծնվել է Հեսսեն-Կասել-Ռումպենհայմի գերմանացի արքայազն Վիլհելմի և նրա կնոջ՝ Օլդենբուրգցի Շառլոտայի ընտանիքում։ Նրա մայրը Դանիայի թագավոր Ֆրեդերիկ 5-րդի թոռնուհին էր, երեք տարեկան հասակից աղջիկն ապրում էր Դանիայում։
1842 թվականի մայիսի 26-ին նա ամուսնացել է իր զարմիկի՝ Շլեզվիգ-Հոլշտեյն-Զոնդերբուրգ-Գլյուքսբուրգի արքայազն Քրիստիանի՝ Շլեզվիգ-Հոլշտայն-Զոնդերբուրգ-Գլյուքսբուրգի դուքս Ֆրիդրիխ Վիլհելմի և Հեսսեն-Կասելի արքայադուստր Լուիզա Կարոլինայի որդու հետ։ Ծնունդով, չլինելով Դանիայի գահի անմիջական ժառանգը, 1847 թվականին Լուիզայի ամուսինը հայտարարվել է թագավոր՝ Քրիստիան VIII- ի (որի ազգականուհին էր Լուիզան) կամքով, որպես ապագա Ֆրիդրիխ VII- ի իրավահաջորդ, քանի որ վերջինս չէր կարող երեխաներ ունենալ։ Այս որոշումը պաշտպանել են Եվրոպայի խոշոր տերությունները։ 1853 թվականի հուլիսի 3-ին Ֆրիդրիխ VII- ը Լուիզային և նրա ամուսնուն հռչակել է թագավորական ժառանգորդ զույգ։ Ապագա թագուհին լարված հարաբերություններ է ունեցել արքայի հետ, որը մորգանատիկ ամուսնության մեջ էր դերասանուհի Լուիզա Ռասմուսենի հետ, ինչը Լուիզան չէր ողջունում։
Կոնսորտ թագուհի
1863 թվականի նոյեմբերի 15-ին ամուսինները դարձել են Դանիայի միապետեր։ Լուիզայի ամուսնությունը հիմնված է եղել փոխադարձ զգացմունքների վրա, շատ երջանիկ և բազմազավակ։ Լուիզան ամուսնուն պարգևել է վեց երեխա։ Թագավորական զույգն ապրել է բավականին համեստ, իսկ Դանիայում համարվել է ընտանեկան բարեկեցության չափանիշ։ Ընտանեկան գործերը հիմնականում վարել է թագուհին։ Երբ 1870 թվականին թագուհու կրտսեր դուստրը՝ արքայադուստր Տիրան, հղիացել էր հեծելազորային լեյտենանտից, Լուիզան ստանձնել է իրավիճակի կարգավորումը՝ իր դստերը ուղարկելով Հունաստան՝ Հունաստանի թագավորի մոտ, որը Տիրի հարազատ եղբայրն էր, որտեղ արքայադուստրը կարողացել է երեխային լույս աշխարհ բերել և դա գաղտնի պահել մամուլից։
Թագուհի Լուիզան պալատական ​​անցուդարձը չէր սիրում և շատ ժամանակ մարդկանցից մեկուսացած էր լինում։ Նա գործնականում ազդեցություն չի ունեցել երկրի քաղաքականության վրա։ Միակ բանը, որին գործում մասնակցություն է ցուցաբերել թագուհին, իր վեց երեխաների ամուսնություններն են եղել։ Լուիզայի ջանքերի շնորհիվ Դանիայի արքայական տունը ընտանեկան կապերով կապվել է Ռուսաստանի, Մեծ Բրիտանիայի, Հունաստանի, Ֆրանսիայի և Շվեդիայի արքայական տոհմերի հետ։ Թագավորական ազգականների շրջանում զույգը հայտնի է եղել որպես «Եվրոպայի սկեսրայր ու սկեսուր»։ Ամեն տարի թագավորական զույգի երեխաներն ու թոռները Եվրոպայի տարբեր ծայրերից մեկնում էին Դանիա՝ հայրական տուն։
Թագուհին հովանավորել է 26 տարբեր բարեգործական հաստատություններ, որոնցից շատերն ինքն էր հիմնել։ Լուիզան սիրում էր երաժշտություն և նկարչություն, հովանավորում էր լեհական ծագմամբ դանիացի հայտնի նկարիչ Էլիզաբեթ Յերիխաու Բաումանին։
Ուշ տարիներ և մահ
Իր կյանքի ավարտին թագուհին գործնականում խլացել էր։ Կյանքի վերջին տարիներին թագուհուն մշտապես ուղեկցում էին իր իսկ հիմնադրած սարկավագուհիների կազմակերպության երկու կանայք։ Լուիզան Դանիայի թագուհին է եղել 35 տարի՝ ավելի շատ, քան իրենից առաջ եղած ցանկացած մեկը։ Նա մահացել է 1898 թվականի սեպտեմբերի 29-ին։ Ամուսինը մահացել է 1906 թվականին։ Երկուսն էլ թաղված են Կոպենհագենի Ռոսկիլդեի մայր տաճարում։
Ընտանիք
Քրիստիան IX-ի հետ համատեղ կյանքում Լուիզան ունեցել է վեց երեխա, որոնք բոլորն էլ բավական հաջող դինաստիական ընտանիքներ են կազմել։
Ծանոթագրություններ
Կատեգորիա:Դանիացիներ Կատեգորիա:Կին արվեստագետներ Կատեգորիա:Գերմանացի արվեստագետներ Կատեգորիա:19-րդ դարի անձինք Կատեգորիա:Խուլեր Կատեգորիա:19-րդ դարի գերմանացիներ Կատեգորիա:Դանիացի նկարիչներ Կատեգորիա:Վիկտորիայի և Ալբերտի թագավորական շքանշանի ասպետ կանայք
Ապորե
Ապորե  (Aporé), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 3513 մարդ՝ 2006 թվականի տվյալներով։ Գրավում է 2 900,344 կմ2 տարածք։ Բնակչության խտությունը՝ 1,2 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Կորոբովո (գյուղ, Վյազեմսկի շրջան)
Կորոբովո (Коробово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Մկների հիմարություններ
Մկների հիմարություններ  (Mice Follies), 1954 թվականի սեպտեմբերի 4-ին թողարկած «Թոմն ու Ջերին» մուլտֆիլմի 85-րդ դրվագը։ Սերիալի հիմնական երաժշտական ​​ստեղծագործությունը Պյոտր Չայկովսկու «Քնած գեղեցկուհի» վալսն է։
Սյուժե
Ջերին և Նիբբլսը խոհանոցը ողողել էին ջրով և սահադաշտի համար պայմաններ ստեղծել։ Նրանք չմուշկներով սահում էին սառույցի վրա, մինչև Թոմը արթնացավ և տեսավ նրանց։ Այդ պահին Նիբբլսը քաշեց Թոմի բեղերը, ինչի համար Թոմը բռնեց նրան գորգի միջոցով։ Թոմը սկսեց հետապնդել մկներին, բայց սառույցի վրա ճարպկություն չունենալու պատճառով նա բախվեց պահարանին, որտեղ գտավ մի զույգ սառցե չմուշկներ։ Դա օգնեց Թոմին արագացնել և պահպանել հավասարակշռությունը սառույցի վրա, թեև նա դեռ շարունակում էր խրվել կահույքին, որի արդյունքում ընկավ նկուղ:
Թոմը դուրս եկավ նկուղից և շարունակեց իր փորձերը՝ բռնելու մկներին։ Ճիշտ այն պահին, երբ կատուն քիչ էր մնում բռներ Ջերիին, Նիբբլսը հալեցրեց սառույցը, ինչի հետևանքով Թոմը ընկավ և թրջվեց։ Ջերին բարձրացավ ավելի բարձր տեղ, բայց Թոմը գտավ նրան և սկսեց ջուր շաղ տալ։ Այդ պահին Նիբբլսը միացրեց սառնարանի արագ սառեցման կոճակը և սառեցրեց թե՛ հատակը, թե՛ թաց Թոմին, որը վերածվեց սառցե արձանի։ Դրանից հետո մկները շարունակեցին զվարճանալ սառույցի վրա, կտրուկ շրջադարձներով պտտվել սառցե կատվի շուրջը, որը կարող էր միայն պտտել աչքերը և նայել:
Վարկանիշներ
Հետազոտող Մայքլ Սամերդիկի կարծիքով՝ «Թոմ և Ջերի» սերիալում դասական երաժշտության կիրառումը այս դեպքում հասել է նրբագեղ գագաթնակետին։ Նախորդ տարիների «Կատուների համերգ» և «Յոհան մկնիկը» սերիալից հետո «Մկների հիմարությունները» ցույց է տալիս այս մուլտֆիլմում ստեղծված հմայիչ պատկերների կատարյալ համադրությունը Պյոտր Չայկովսկու ռոմանտիկ երաժշտության ներքո։ Նրա կարծիքով՝ այս սերիալներում Ուիլյամ Հաննան և Ջոզեֆ Բարբերան իրենց կարողությունները լավագույնս են դրսևորել։ Հետագա տարիների շարքն այնքան էլ լավը չէր:
Տես նաև
Թոմն ու Ջերին
Արտաքին հղումներ
Կատեգորիա:Մուլտֆիլմեր Կատեգորիա:«Թոմն ու Ջերին» մուլտսերիալի դրվագներ
Սան Լորենսո (Սանտա Ֆե)
Սան Լորենսո (դեպարտամենտ) (Departamesto San Loreszo), Սանտա Ֆե պրովինցիայի վարչական միավոր, տեղակայված է պրովիցիայի հարավում։ Սահմանակից է խիտ բնակեցված Ռոսարիո և Պարանոյ դեպարտամենտներին՝ արևելքից, այնտեղից (ժամ սլաքի ուղղությամբ) սահմանակցում է դեպարտամենտներ Կոնստիտուսոն (հարավ), Կասերոս (արևելք), Իրիոնդո (հյուսիս-արևելք) և Սան Խերոմինո (հյուսիս)։
Տարածքը՝ 1867 կմ², բնակչությունը՝ 140.000 մարդ, նրա գլխավոր և ամենախիտ բնակեցված քաղաքը՝ Սան Լորենսո՝ բնակչությունը՝ 43.000։ Դեպարտամենտում տեղակայված կարևոր նավահանգիստերը գտնվում են Պարանա գետում այդպիսիններից են ինչպես Սան Լորենսոն և Պուետրո Խեներալ Սան Մարտին։ Այս մարզը նույնպես հանդիսանում է այսպես ասած արդյունաբերական միջանցք, նա ձգվում է հարավ Ռոսարիո և հասնում մինչև Սան Նիկոլաս դե լաս Արոյո։
կոմունաներ և մունիցիպալիտետ
Կատեգորիա:Արգենտինայի դեպարտամենտներ
Այոսկո շրջան (Միչիգան)
Այոսկո շրջան (Iosco County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,898 կմ² է, բնակչությունը՝ 25,887 մարդ (2010 թ. տվյալներով)։ Շրջկենտրոնն է Թավաս Սիթի բնակավայրը։ Կազմավորվել է 1840 թ.։
Կատեգորիա:Միչիգան նահանգի շրջաններ
Աստերոիդների ցանկ (298301-298400)
Աստերոիդների ցանկ (298201-298300) * Աստերոիդների ցանկ * Աստերոիդների ցանկ (298401-298500)
Գացկովկա
Գացկովկա (Гацьківка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Գացկովկա գյուղում բնակվում էր 221 մարդ։ Բնակավայրը զբաղեցնում է 1468 կմ² տարածք։ Բնակչության խտությունը կազմում էր 150,54 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր
Կրյուկով (Տացինսկի շրջան)
Կրյուկով (Крюков), գյուղ Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։ Բնակչությունը կազմում է 483 մարդ։
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
Վենգլա
Վենգլա (Vängla), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 34 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Վիգալա շրջանի բնակավայրեր Կատեգորիա:Էստոնիայի գյուղեր
Լեռնային Լիբանանի մարզ
Լեռնային Լիբանանի մարզ(جبل لبنان, ջեբել Լիբնան), Լիբանանի մարզերից մեկը, որի վարչական կենտրոնն է Բաաբդա քաղաքը։ Մարզում գործում է մեխ քանակությամբ իսմայիլականություն։
Տես նաև
Կատեգորիա:Լիբանանի մարզեր
Ինգա Ստանիտե-Տոլոչկիենե
Ինգա Ստանիտե-Տոլոչկիենե,, քաղաքագետ, դիվանագետ, Հայաստանում Լիտվայի դեսպան  ։
Կենսագրություն
Ինգա Ստանիտե-Տոլոչկիենեն ծնվել է Լիտվայի Վիլնյուս քաղաքում 1977 թվականի ապրիլի 20-ին։ 1995-1999 թվականներին սովորել է Վիլնյուսի համալսարանում, միջազգային հարաբերությունների և քաղաքագիտության բաժնում,  քաղաքագիտության բակալավրիատ է։ 1999-2001 թվականներին սովորել է նույն համալսարանի միջազգային հարաբերությունների և քաղաքագիտության բաժնում, Միջազգային հարաբերությունների և դիվանագիտության մագիստրոս է։ 1998 թվականին սովորել է Կոպենհագենի DIS ուսումնական հաստատությունում ։
1999-2000 թվականներին աշխատել է Լիտվայի կառավարությանն առընթեր Եվրոպական հանձնաժողովի Ինտեգրացիոն ռազմավարության Ծրագրերի բաժնում՝ որպես ավագ մասնագետ։ 2000-2004 թվականներին աշխատել է նույն բաժնում՝ որպես Ինտեգրացիոն վերլուծության բաժնի ղեկավարի տեղակալ։ 2004 թվականին աշխատել է Լիտվայի Հանրապետության Կառավարության գրասենյակի  Արտաքին քաղաքականության բաժնում՝ որպես խորհրդատու։ 2004-2009 թվականներին եղել է խորհրդատու Լիտվայի Հանրապետության Արտաքին գործերի նախարարության ԵՄ ոլորտային քաղաքականության համակարգման բաժնում։ 2009-2012 թվականներին աշխատել է որպես խորհրդական, ապա 2012-2014 թվականներին՝ նախարար խորհրդական Լիտվայի Հանրապետության Մշտական ներկայացուցչություն Եվրոպական միությունում։ 2014-2017 թվականներին եղել է Արտաքին գործերի նախարարության Արևելյան հարևանության քաղաքականության վարչության պետի տեղակալ, ապա 2017-2019 թվականներին՝ վարչության պետ։ 2019 թվականի օգոստոսի 19-ից մինչ օրս հանդիսանում է Հայաստանի Հանրապետությունում Լիտվայի Հանրապետության Արտակարգ և Լիազոր դեսպան   ։
Ինգա Ստանիտե-Տոլոչկիենեն տիրապետում է անգլերեն, ռուսերեն, գերմաներեն (հիմնական իմացություն), ֆրանսերեն (հիմնական իմացություն) լեզուներին։
Ամուսնացած է, ունի 3 դուստր։
2016 թվականին Արտաքին գործերի նախարարության կողմից պարգևատրվել է «Լիտվական դիվանագիտության մեջ ներդրած ավանդի համար» մեդալով ։
Արտաքին հղումներ
Կատեգորիա:Կին դիվանագետներ Կատեգորիա:Քաղաքագետներ Կատեգորիա:Վիլնյուսի համալսարանի շրջանավարտներ
Սեյզերիա (կանտոն)
Սեյզերիա (Ceyzériat), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 2006 թվականի մարդահամարի կանտոնի բնակչությունը 8618 մարդ էր։ Կանտոնի համարը 107 է։ Սեյզերիա կանտոնում կա 11 կոմունա, որոնցից ամենամեծը Սեյզերիա կոմունան է։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էն դեպարտամենտի կանտոններ
Կոպիստիրին
Կոպիստիրին (Копистирин), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1432 թվականին։
2001 թվականի տվյալներով Կոպիստիրին գյուղում բնակվում էր 1 000 մարդ։ Բնակավայրը զբաղեցնում է 35,98 կմ² տարածք։ Բնակչության խտությունը կազմում էր 27,79 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Շառգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1432 թվականին հիմնադրված բնակավայրեր
Մորթսեյֆ
Մորթսեյֆ (Mortsafe), հարմարանք է, որը նախատեսված էր գերեզմանները դիակապտությունից և կողոպուտից պաշտպանելու համար և օգտագործվել է միայն Միացյալ Թագավորությունում։
Պատմություն
Բժիշկ ուսանողները անատոմիա ուսումնասիրելու համար կարիք են ունեցել դիակների։ Բացառությամբ այն սահմանափակ դեպքերի, երբ կառավարությունը այս նպատակի համար տրամադրել է մահապատժի ենթարկված հանցագործների դիակներ, 18-րդ դարում «հարություն տվողներն» ու «գիշերային բժիշկները» դիակների պակասը լրացրել են գերեզմանների կողոպուտի միջոցով և ստրուկների մարմինների օգտագործմամբ։
Գերեզմանները կողոպուտից պաշտպանելու նպատակով Մեծ Բրիտանիայում 1816 թվականին հորինել են մորթսեյֆը, որը պատրաստվում էր երկաթից, քարից կամ փայտից։ Մորթսեյֆերը հիմնականում երկաթյա ձողերից, մետաղյա թիթեղներից սարքված, կողպեքներով, բարդ և ծանր սարքեր էին, որոնցով ծածկվում էր գերեզմանը կամ դագաղը։ Դրանք երբեմն ժամանակավոր էին դրվում՝ մինչև վեց ամիս ժամանակով, մինչև որ դիակը կքայքայվեր և այլևս հետաքրքրություն չէր ներկայացնի կողոպտիչների համար։ Անգլիկան եկեղեցին երբեմն դրանք վարձով է տվել։